Ақтөбе: Үш ауысымды мектеп мәселесін шешу үшін қосымша ғимараттар салынады
DATE: 14:18, 08 Қараша 2019 | GMT +5
TITLE: Ақтөбе: Үш ауысымды мектеп мәселесін шешу үшін қосымша ғимараттар салынады
URL: https://kaz.inform.kz/news/aktobe-ush-auysymdy-mektep-maselesin-sheshu-ushin-kosymsha-gimarattar-salynady_a3583530/
META: DATE: 14:18, 08 Қараша 2019 | GMT +5
TOTAL WORDS: 166
AUTHOR(S):
TEXT: Ақтөбеде жоғары сынып оқушылары емес, бастауыш сынып оқушылары мектептерге сыймай жатыр. Кейбір мектептерде 1-сыныптар саны оннан асып кеткен. Әсіресе жаңа ықшам аудандандар бұл мәселе өткір тұр. «Әр сыныпта 25 оқушы болуы тиіс. Бірақ жаңа ықшам аудан болған соң биыл жеті 1-сынып ашылды. Жыл сайын дәл осы қалыпты сақтап тұр. Жас отбасылары көп аудан болған соң деп болжап отырмыз», - деді мектеп директоры Латып Әліби. Үш ауысымды мектеп мәселесін шешу үшін мектеп жанына жаңа ғимарат салына бастады. Мәселен, Ақтөбе қаласындағы №21, 27, 9 мектептерге жапсарлас құрылыс салынып, мәселе шешілді. «Өткен жылы 7 үш ауысымды мектеп болды. Оның төртеуінде мәселе шешіліп еді, өзге аудандарда қосылып, қазір барлығы 8 мектеп оқушылары үш ауысымда білім алып жүр. Биыл 7 мың бала мектепке барды. Талдау бойынша 1, 5 мың бала басқа өңірден, аудан, ауылдан келген екен», - деді қала әкімі Мавр Абдуллин. Айта кетейік, келер жылы Ақтөбе қаласында 5 мектеп пайдалануға беріледі, оның екеуін жеке кәсіпкер салып береді. Рауан, Шилісай ауылдары мен «Нұр Ақтөбе» ықшам ауданыңдағы мектеп мемлекет қаржысына бой көтереді
